stanford-oval/wikipedia huggingface dataset:
אליפות וימבלדון 1949
התחרות > תחרות זוגות נשים

בתחרות השתתפו 48 זוגות. 4 זוגות קיבלו דירוג:
לואיז ברוף ומרגרט אוסבורן (ארצות הברית ארצות הברית), מנצחות תחרות 1946 ו-1948, ניצחו בתחרות
גוסי מורן ופטרישה טוד (ארצות הברית ארצות הברית), הפסידו במשחק הגמר
מולי בלייר וג'יין קורטלי (בריטניה בריטניה), הודחו ברבע הגמר
ג'וי גנון ובטי הילטון (בריטניה בריטניה), הודחו בחצי הגמר
במשחק הגמר לואיז ברוף ומרגרט אוסבורן דופונט (ארצות הברית ארצות הברית) שיחקו נגד גוסי מורן ופאט טוד (ארצות הברית ארצות הברית) וניצחו אותן בשתי מערכות. בכך הן זכו בתחרות זו בפעם השלישית. באותה שנה הזוג ניצח גם באליפות ארצות הברית הפתוחה ואליפות צרפת הפתוחה.
התחרות > תחרות זוגות מעורבים

בתחרות השתתפו 80 זוגות. 4 זוגות קיבלו דירוג:
ג'ון ברומיץ' (אוסטרליה אוסטרליה) ולואיז ברוף (ארצות הברית ארצות הברית), מנצחי תחרות 1947-48, הפסידו במשחק הגמר
ויליאם סידוול (אוסטרליה אוסטרליה) ומרגרט אוסבורן דופונט (ארצות הברית ארצות הברית), הודחו בחצי הגמר
רוברט פלקנבורג וגוסי מורן (ארצות הברית ארצות הברית), הפסידו בחצי הגמר
אריק סטארגס ושיילה סאמרס (דרום אפריקה (1928–1994) דרום אפריקה) ניצחו בתחרות
במשחק הגמר אריק סטארגס ושיילה סאמרס (דרום אפריקה (1928–1994) דרום אפריקה) ניצחו ב-3 מערכות את ג'ון ברומיץ' (אוסטרליה אוסטרליה) ולואיז ברוף (ארצות הברית ארצות הברית). באותה שנה הזוג ניצח גם באליפות צרפת הפתוחה.
טד שרודר, מנצח התחרות
לואיז ברוף, מנצחת תחרות הנשים
שבתי שביט

שבתי שביט (17 ביולי 1939 – 5 בספטמבר 2023) היה איש ביטחון ישראלי, ראש "המוסד" בשנים 1989–1996, ולאחר מכן מנכ"ל קופת חולים מכבי ודירקטור.
ביוגרפיה

שבתי שביט נולד בנשר בשנת 1939 לאב מנהל בית-ספר בנשר ולאם שהייתה גננת. למד ב"בית הספר לילדי עובדים ליד מפעל המלט נשר" בשכונת הפועלים נשר. השתייך לשכבת 'אורים' של הנוער העובד בנשר. סיים את לימודי התיכון בבית הספר הריאלי בחיפה במגמת מזרחנות. ב-1958 התגייס לצה"ל ושירת בממשל הצבאי בבאר שבע. התנדב לסיירת מטכ"ל עם הקמתה, והיה מראשוני הלוחמים ביחידה. לאחר שחרורו בדרגת סמל סיים תואר ראשון במזרחנות ושפה ולשון ערבית באוניברסיטה העברית בירושלים.
ביוגרפיה > שירותו במוסד

ב-1964, עם סיום לימודיו באוניברסיטה, התגייס למוסד. הוא שירת כקצין איסוף באגף צומת. לאחר מכן שימש כקצין המבצעים של הארגון. פעל בין היתר באיראן בתקופת שלטונו של השאה האחרון, מוחמד רזא שאה פהלווי, כקצין איסוף מודיעיני, ולקח חלק בסיוע למורדים הכורדים בעיראק. בשובו מונה לראש מחלקת הפעלה של יחידת קיסריה במוסד, ב-1979 השתתף במבצע חוצה גבולות של סיירת מטכ"ל והמוסד להעברת אמצעים ששימשו להתנקשות בעלי חסן סלאמה. בשנים 1980 עד 1985 עמד בראש אגף קיסריה וריכז את מבצע חטיפת מרדכי ואנונו (הפרויקטור והמבצע בפועל היה בני זאבי). שימש ראש אגף המטה וב-1986 מונה לסגן ראש המוסד וכיהן בתפקיד עד 1989. בהיותו סגן ראש המוסד היה מעורב בין היתר בתכנון מבצע הצגת תכלית.
ב-1989 מונה לראש המוסד, והיה האחרון ששמו נאסר לפרסום בעת כהונתו. תקופתו כראש המוסד התאפיינה במעבר מעבודה שהתרכזה במודיעין אזורי לפרישֹה רחבה ועיסוק במודיעין גלובלי. בין היתר הרחיב את תחומי הפעולה למזרח אירופה, עם קריסת השלטון הקומוניסטי, וכן לדרום אמריקה. שביט שינה את אופן המידור בארגון, ועיבה את תחום המחקר המודיעיני על ידי הקמת צוותי מחקר אסטרטגיים.
בעת כהונתו של שביט בוצעה בבריסל התנקשות במהנדס הקנדי ג'רלד בול, מפתח תותח-העל, ובאמצעי התקשורת דווח כי המוסד חיסל אותו במטרה למנוע ממנו לסייע לסדאם חוסיין. באפריל 1991 נעצרו ארבעה לוחמי המוסד בניקוסיה לאחר שפרצו לשגרירות איראן כדי להחליף סוללות למתקן האזנה. הלוחמים שוחררו לאחר תקופת מאסר קצרה. ב-1992 נהרג בפריז בכיר אש"ף עאטף בסיסו, שהיה מעורב בטבח הספורטאים באולימפיאדת מינכן עשרים שנה לפני כן, ב-1972.
באותה השנה, ביצעו מחבלי חזבאללה פיגוע בבניין שגרירות ישראל בארגנטינה ובו נרצחו 29 בני אדם, רובם עובדי השגרירות.
בשנת 1994, אירע בארגנטינה פיגוע גדול נוסף בבית AMIA - מרכז הקהילה היהודית, אף הוא בוצע על ידי חזבאללה, ובו נרצחו 85 יהודים בני הקהילה.
שני הפיגועים בארגנטינה נחשבים[דרוש מקור: על ידי מי?] לכישלון מהדהד של שבתי שביט כיוון שהמוסד הוא האחראי על אבטחת יהודים בחו"ל.
בשנת 1995 נהרג במלטה ד"ר פתחי שקאקי, שהיה מנהיג הג'יהאד האסלאמי - וגם פעולה זו יוחסה למוסד. כמו כן, נחשפה אחת מהפרשיות המביכות בתולדות המוסד: איש המוסד יהודה גיל המציא מקור בכיר בסוריה שלא היה ולא נברא. גיל העביר ידיעות כוזבות בשמו של המקור הבדוי, שאף גרמו למתיחות צבאית בין ישראל לסוריה.
ב-1996 פרש. גם לאחר פרישתו הוסיף לפעול בנושאים חשאיים, והיה בין היתר שליחו של ראש הממשלה אריאל שרון לטוויית קשרים מיוחדים עם ראש המודיעין המצרי עומר סולימאן ב-2001. במקביל ניצל שביט קשרים אלו, כשעבד עבור חברת EMG שקיבלה זיכיון ליבוא גז מצרי לישראל.
ביוגרפיה > פעילותו בעולם העסקי

לאחר פרישתו מראשות המוסד שימש מנכ"ל מכבי שירותי בריאות. במהלך כהונתו הייתה הקופה בגרעון תקציבי, ובשנה בה עזב שביט את הקופה, 2001, נרשם בתקציבה גירעון של 140 מיליון ש"ח. סמנכ"ל משרד הבריאות, מיכל עבאדי, הזמינה דו"ח ביקורת ממשרד רואי החשבון סומך-חייקין, שקבע כי בחלק מהתקופה נוהלה הקופה באופן כושל שבא לידי ביטוי ברכש, בניהול מלאי ובהתקשרויות עם ספקים. ביולי 2000 הודיע שהוא מצטרף לקבוצת מרחב שבבעלות איש העסקים יוסי מימן, במטרה לנהל את פרויקט הגז הישראלי-מצרי של חברת EMG. בששת החודשים הראשונים של 2001 המשיך לנהל את מכבי שירותי בריאות במקביל לעבודתו בחברת מרחב.
לאחר מכן שימש גם כסגן נשיא ויו"ר חברת "אתנה" לאבטחה, אותה הקים בשותפות עם יוסי מימן, לאחר פיגועי 11 בספטמבר. בשנת 2007 מונה כדירקטור בחברת NSC. חברה שפתחה מנוע זיהוי דיבור המסוגל לאתר מילות מפתח הנאמרות במהלך מאות ואלפי שיחות טלפון בו זמנית, שניתן לשלב אותו במערכת הקלטה או האזנה בתחומי האבטחה והמודיעין. כמו כן הוא כיהן כיו"ר "המכון למדיניות נגד טרור" במסגרת המרכז הבינתחומי הרצליה.
בשנת 2011 נאלץ לחמוק מגינאה שבמערב אפריקה, עקב חשש שייעצר על ידי ממשלת המדינה בחשד לשיתוף פעולה עם האופוזיציה, זאת לאחר שסייע לאשת העסקים ירדנה עובדיה לייצא נשק למדינה בתקופתו של הנשיא הקודם של המדינה.
ביוגרפיה > מעורבות פוליטית

שביט נמנה עם מנסחי אמנת כנרת השואפת ליצור מכנה משותף לזרמים והמחנות השונים ציבור היהודי (ימין-שמאל, דתיים-חילוניים וכו') ואף חתם עליה ביחד עם שורה של אנשי ציבור מהימין והשמאל.
בנובמבר 2014 פרסם מאמר בו הביע חשש מההסלמה במצב הפוליטי בישראל, והציע לאמץ את יוזמת השלום הערבית כדי לעצור את ההידרדרות ולחדש את המשא ומתן בין ישראל לפלסטינים.
נמנה עם חברי מפקדים למען ביטחון ישראל, ובמסגרת זו קרא למשא-ומתן שיוביל לפתרון שתי המדינות ולשיפור איכות החיים ברצועת עזה. בינואר 2017 אמר במסיבת עיתונאים של התנועה: ”מדינה שלמה מוחזקת כבת ערובה על ידי הקצה של הימין המשיחי, חבורת קיצוניים שדוחפת את ישראל לעבר התאבדות דמוגרפית ואתנית למציאות של עוד דם, עוד שכול ועוד טרור”.
שביט הרבה למתוח ביקורת על ראש הממשלה בנימין נתניהו, בין השאר על שלא התפטר חרף החשדות נגדו, ועל מדיניותו ומדיניות הימין שלטענתו זנחה את עקרונותיה  ומובילה את ישראל למדינה דו-לאומית.
חיים אישיים

שביט היה נשוי ליעל, אב לשלושה והתגורר ברמת השרון.
בהשכלתו האקדמית, היה בעל תואר ראשון במזרחנות מהאוניברסיטה העברית ותואר שני במינהל ציבורי מאוניברסיטת הרווארד.
בשנת 2018 יצא לאור ספרו "ראש המוסד", על תקופת היותו ראש המוסד, בהוצאת ידיעות ספרים. שביט זכה בפרס מולדובן לספרות צבאית חדשה לשנת 2019 על ספרו.
ב-5 בספטמבר 2023 נפטר מהתקף לב במהלך חופשה באיטליה בעת הליכה רגלית להר הגעש אטנה בסיציליה.
לקריאה נוספת

יוסי מלמן ודן רביב, "מלחמות הצללים: המוסד וקהילת המודיעין", הוצאת ידיעות ספרים, 2012.
שבתי שביט, ראש המוסד, ידיעות ספרים, 2018.
אליפות ארצות הברית הפתוחה 1945

| --- | --- |

אצטדיון בו נערכו המשחקים
 ענף:  טניס 
 תקופת התחרות:  28 באוגוסט 1945 – 5 בספטמבר 1945 (9 ימים) 
 מספר תחרות:  65 
 עיר מארחת:  ניו יורק
 אצטדיון:  מועדון הטניס וסט סייד
 זוכה:  גברים:פרנק פרקר (ארצות הברית) נשים:שרה פלפרי (ארצות הברית) זוגות גברים:גרדנר מלוי/ביל טלברט (ארצות הברית)  זוגות נשים:לואיז ברוף/מרגרט אוסבורן דופונט (ארצות הברית) זוגות מעורבים:מרגרט אוסבורן דופונט/ביל טלברט (ארצות הברית)
 
 → אליפות ארצות הברית הפתוחה 1944 אליפות ארצות הברית הפתוחה 1946 ← 
 
אליפות ארצות הברית הפתוחה 1945 הייתה תחרות טניס שנערכה על מגרשי הדשא של מועדון הטניס בפורסט הילס שבקווינס. התחרות התחילה ב-28 באוגוסט והסתיימה ב-5 בספטמבר. בעקבות אירועי מלחמת העולם השנייה זה היה אירוע גראנד סלאם היחיד שנערך בשנת 1945. למרות שקרבות מלחמת העולם השנייה באירופה הסתיימו, ספורטאים מאירופה ובאוסטרליה לא הגיעו לתחרות.
מרגרט אוסבורן וביל טלברט זכו ב-2 תחרויות. בוב פלקנבורג ודוריס הארט הפסידו ב-2 משחקי הגמר.
התחרות > תחרות הגברים

לתחרות זו נרשמו 48 טניסאים שחולקו ל-4 בתים. בוצע דירוג ל-8 משתתפים החזקים למשתתפים אמריקאים
פרנק פרקר (ארצות הברית ארצות הברית), מנצח תחרות 1944, ניצח בתחרות
ביל טלברט (ארצות הברית ארצות הברית), הפסיד במשחק הגמר
פנצ'ו סגורה (אקוודור אקוודור), הודח בחצי הגמר
גרדנר מלוי (ארצות הברית ארצות הברית), הודח בסיבוב השני
פרנק שילדס (ארצות הברית ארצות הברית), הפסיד בסיבוב השלישי
אלווד קוק (ארצות הברית ארצות הברית), הודח בחצי הגמר
סיימור גרינברג (ארצות הברית ארצות הברית), הודח ברבע הגמר
רוברט פלקנבורג (ארצות הברית ארצות הברית), הודח ברבע הגמר
מנצח אליפות 1944 פרנק פרקר (ארצות הברית) שיחק נגד ביל טלברט האמריקאי וניצח ב-3 מערכות.
התחרות > תחרות הנשים

בתחרות הנשים השתתפו 32 טניסאיות שחולקו ל-4 בתים. הדירוג בוצע לטניסאיות אמריקאיות וטניסאיות זרות בנפרד.
פאולין בץ (ארצות הברית ארצות הברית), מנצחת תחרויות 1942-1944, הפסידה במשקח הגמר
שרה פלפרי (ארצות הברית ארצות הברית), מנצחת תחרות 1941, ניצחה בתחרות
מרגרט אוסבורן דופונט (ארצות הברית ארצות הברית), הודחה ברבע הגמר
לואיז ברוף (ארצות הברית ארצות הברית), ההודחה בחצי הגמר
פטרישה טוד (ארצות הברית ארצות הברית), הודחה ברבע הגמר
מרי ארנולד (ארצות הברית ארצות הברית), הודחה ברבע הגמר
דורותי באנדי (ארצות הברית ארצות הברית), הודחה ברבע הגמר
דוריס הארט (ארצות הברית ארצות הברית), הודחה בחצי הגמר
מרי טראן דה ויס (ארגנטינה ארגנטינה), הודחה בסיבוב השני
במשחק הגמר מנצחת תחרות 1944 פאולין בץ שיחקה נגד שרה פלפרי והפסידה ב-2 מערכות. עבור שרה פלפרי זה היה הניצחון השני לאחר 1941.
התחרות > תחרות זוגות גברים

בתחרות השתתפו מספר זוגות. במשחק הגמר זוג אמריקאי גרדנר מלוי/ביל טלברט נפגשו עם זוג אמריקאי בוב פלקנבורג/ג'ק טוארו וניצחו אותם ב-4 מערכות.
התחרות > תחרות זוגות נשים

בתחרות השתתפו 16 זוגות זוגות. הזוגות החזקות קיבלו דירוג כדלקמן:
לואיז ברוף/מרגרט אוסבורן דופונט (ארצות הברית ארצות הברית), ניצחו בתחרות
פאולין בץ/דוריס הארט (ארצות הברית ארצות הברית), הפסידו בגמר
דורותי באנדי/שרה פלפרי (ארצות הברית ארצות הברית), הודחו החצי הגמר
מרי ארנולד/שירלי פריי (ארצות הברית ארצות הברית), הודחו החצי הגמר
במשחק הגמר לואיז ברוף/מרגרט אוסבורן דופונט (ארצות הברית) שיחקו נגד זוג אמריקאי פאולין בץ/דוריס הארט וניצחו אותם ב-3 מערכות. זה היה הניצחון החמישי ברציפות של הזוג.
התחרות > תחרות זוגות מעורבים

בתחרות השתתפו 29 זוגות. הזוגות החזקות קיבלו דירוג כדלקמן (לזוגות אמריקאיות וזרות בנפרד):
| --- | --- |
 מרגרט אוסבורן דופונט/ביל טלברט, ניצחו בתחרות  שרה פלפרי/אלווד קוק (ארצות הברית ארצות הברית), הודחו בסיבוב הראשון  לואיז ברוף/פרנק שילדס (ארצות הברית ארצות הברית), הודחו בחצי הגמר  דוריס הארט/בוב פלקנבורג (ארצות הברית ארצות הברית), הפסידו בגמר:  פטרישה טוד (ארצות הברית ארצות הברית)/ אלחו ראסל (ארגנטינה ארגנטינה), הוחדו ברבע הגמר  מריה טראן זה וייס/הרננדו וייס (ארגנטינה ארגנטינה), הודחו בסיבוב הראשון  ברברה סקופילד (ארצות הברית ארצות הברית)/אנדרס המרסלי (צ'ילה צ'ילה), הוחדו ברבע הגמר  אסתר רייס/פרנסיסקו ארקושה (מקסיקו מקסיקו), הודחו בסיבוב הראשון
במשחק הגמר מנצחי תחרות 1943 ו-1944 מרגרט אוסבורן דופונט/ביל טלברט (ארצות הברית) שיחקו נגד זוג אמריקאי דוריס הארט/בוב פלקנברג וניצחו אותם ב-2 מערכות. זה היה הניצחון החמישי ברציפות של הזוג.
הערות שוליים

↑  מיקום התחרויות
פרנק פרקר, מנצח תחרות הגברים
שרה פלפרי, מנצחת תחרות הנשים
אלונה טל

| --- | --- |

טל, 2009
 לידה:  20 באוקטובר 1983 (בת 41) י"ג בחשוון ה'תשמ"ד ישראל הרצליה, ישראל 
 מדינה:  ישראל 
 תקופת הפעילות:  מ-2002
 מקום לימודים:  תלמה ילין  מכון לי סטרסברג לתיאטרון ולקולנוע 
 בן או בת זוג:  מרקוס אנתוניו פרז (2005–?) 
 צאצאים:  צ'ארלי פרז 
 מספר צאצאים:  2
 http://alona-tal.org/
 פרופיל ב-IMDb
 
אלונה טל-פרז (נולדה ב-20 באוקטובר 1983, י"ג בחשוון ה'תשמ"ד) היא שחקנית ישראלית-אמריקאית בעלת קריירה בין-לאומית. ידועה בשל משחקה בסדרות "הפיג'מות", "ילדי ראש הממשלה", "על טבעי", "ורוניקה מארס", "אריות הים" ו"קרוס".
ראשית חייה

טל נולדה וגדלה בהרצליה פיתוח. אביה, עמי טל (במקור: עמי מזרחי), איש מחשבים, ואמה איילה (לבית סבט) עורכת דין. כשהייתה בת תשע התגרשו הוריה, ולה ארבע אחיות – שתיים מהן אחיות-למחצה מצד אביה.
טל למדה בתיכון לאמנויות "תלמה ילין" בגבעתיים. שירתה בהמשך בתיאטרון צה"ל, שם הכירה את עודד פז, קובי פרג' ואילן רוזנפלד, לעתיד עמיתיה לסדרה "הפיג'מות".
קריירה > בישראל

החלה את קריירת המשחק לאחר שסיימה את השירות הצבאי, כאשר שיחקה ב-2002 בתור המכשפה שושה לצד סופי צדקה בקלטת הווידאו לילדים "פים פם פה - בארמון הקסמים" בתפקיד שושה המכשפופה / דמויות שונות. ובפרסומת לסבון כביסה. באותה השנה גם הקליטה יחד עם צמד הראפרים הישראלים סאבלימינל והצל את הלהיט "הפינאלי". כמו כן באותה השנה גם התארחה בסדרת הדרמה של ערוץ 2 ״טיפול נמרץ״ בתפקיד מירב סבג.
ב-2003 השתתפה בסדרה "צימרים" גילמה את נטלי, וגם קיבלה את התפקיד הראשי בסרט הישראלי "להיות כוכב" בתפקיד לילך. פריצתה הגדולה לתודעה התרחשה בשנה זו כאשר לוהקה לתפקיד ראשי בסיטקום היומי של ערוץ הילדים, "הפיג'מות". טל כיכבה במשך שלוש העונות הראשונות בסיטקום, ובתפקיד אורח בעונה הרביעית (2003-2006).
משנת 2011 השתתפה בסדרה "ילדי ראש הממשלה" ב-HOT3 בתפקיד ליבי אגמון, בתו של ראש הממשלה.
בשנת 2016 שיחקה בתפקיד קבוע בסדרה "בני ערובה" בערוץ 10 כסוכנת השב"כ זוהר. באותה שנה התארחה בתוכנית "היום בלילה עם גורי אלפי" שהנחה גורי אלפי וששודרה בערוץ 2. באותה השנה התארחה גם בתוכנית "הכל אבוד" עם טל פרידמן בערוץ עשר. כמו כן באותה השנה גם התארחה בתוכנית ״גב האומה״ ששודרה בערוץ עשר.
קריירה > בארצות הברית

ב-2003 עברה לגור בניו יורק עם אחותה. באותה השנה פגשה בזמר וייקליף ז'אן והשתתפה אף בהקלטת אחד משיריו כאשר טל ביצעה את קטע הפזמון בעברית בשירו "Party to Damascus(אנ')".
בשנת 2004 עברה ללוס אנג'לס, שם שיחקה בתפקידי אורח במספר סדרות. גילמה את מג מנינג בסדרה "ורוניקה מארס" (2004–2006), כאשר בתחילה נבחנה טל לתפקיד הראשי ולאחר שמצאה חן בעיני הפקת הסדרה חיברו במיוחד עבורה את התפקיד. שיחקה בתור ג'ו הארוול בסדרת הפנטזיה "על טבעי" (2006–2011). בשנת 2007 כיכבה בתפקיד הראשי בקומדיית הנעורים "Taking 5", שהוקרנה בפסטיבל הסרטים טרייבקה ובסרט הפעולה "חצי מת ב-2", בכיכובו של ביל גולדברג. באותה שנה גם שיחקה במספר פרקים בסדרת הטלוויזיה של CBS "קיין", שלא האריכה ימים. בתקופה זו שיחקה גם בתפקיד אורח בסדרה "CSI". השתתפה בתפקיד אורח בסדרה "פשע מן העבר", בפרק 11, בעונה השלישית.
בשנת 2008 שיחקה בתפקיד משנה בסרט הקומדיה האמריקני "אמריקן קולג'" בכיכובו של דרייק בל והופיעה בתפקידי אורח בסדרות "הלוחשת לרוחות" ו"אביר על גלגלים".
בשנת 2009 הופיעה בתפקיד משני בפרק אחד של סדרת הטלוויזיה האמריקאית "קורא המחשבות" (המנטליסט) בתור עוזרת בית, החשודה ברצח. הצטלמה לסרט "אנדוקיומנטד" לצד סקוט מכלוביץ'.
טל גם התארחה בפרק הסיום של הסדרה מונק בתור בתו החורגת של אדריאן מונק, מולי אוונס.
בשנת 2010 השתתפה בצוות הדיבוב של המשחק המצליח "Halo: Reach"(אנ') שיצא לקונסולה Xbox 360, שם היא שיחקה את הדמות הראשית, Kat-B320. באותה השנה שיחקה גם בתפקיד אורח בסדרה "שקרניות קטנות", ובנוסף השתתפה באותה השנה בתפקיד אורח בפרק יחיד של הסדרה "שקר לי".
בשנת 2013 השתתפה בתפקיד ראשי בסרט "עיר שבורה", וגם בקליפ של הזמרת סקיילר גריי לשיר "Final Warning". באותה שנה גם כיכבה בסדרה "קאלט", ושיחקה בתפקיד קבוע בסדרה "סוכן מחוק". באותה שנה גם התראיינה לתוכנית האירוח של קרייג פרגוסון.
בשנים 2014–2017 שיחקה בתפקיד קבוע כג'וסלין האריס בסדרה "Hand of God" מבית אמזון.
ב-2016 כיכבה טל בסרט הקומדיה המוזיקלית "ליל הפתיחה" לצד טופר גרייס ואן הייש. לאחר מכן שיחקה גם בסרט הדרמה "אתה לוקח את האיש הזה?", בו מככב אנתוני ראפ.
החל מ-2017 הופיעה במספר פרקים בסדרה "אריות הים" בתור סטלה, בת הזוג של קליי ספנסר (מקס ת'יריוט), אחד הלוחמים בצוות.
בנובמבר 2018 פורסם כי תגלם את הדמות הנשית הראשית ברימייק לסדרה "NYPD Blue".
ב-2019 שיחקה במיני-סדרה "אלי" מבית נטפליקס.
בשנת 2020, עקב מגפת הקורונה שפרצה ברחבי העולם, השתתפה יחד עם חברי התוכנית "הפיג'מות" בפרק שנקרא "איחוד בבידוד", שעלה ליוטיוב.
בשנת 2022, גילמה טל את דמותה של מלינדה ג'יינס בסרט "גרימקאטי (אנ')".
בשנת 2024 כיכבה טל בתור סוכנת ה-FBI קיילה קרייג במותחן הפשע "קרוס" (אנ') של אמזון פריים וידאו,
חיים אישיים

ביוני 2007 טל נישאה לשחקן האמריקאי מרקוס אנתוניו פרז, המבוגר ממנה ב־17 שנים. ב-2017 נולדה בתם הבכורה, וב-2022 נולדה בתם השנייה.
הם מתגוררים בלוס אנג'לס.
פילמוגרפיה > קולנוע

| שנה | סרט | תפקיד | הערות |
| --- | --- | --- | --- |
| 2003 | להיות כוכב | לילך |  |
| 2007 | Taking Five | דבון |  |
| 2007 | חצי מת ב-2 | אלי |  |
| 2008 | אמריקן קולג' | ג'ינה |  |
| 2010 | Kalamity | אשלי |  |
| 2010 | Undocumented | ליז |  |
| 2013 | עיר שבורה | קייטי |  |
| 2016 | ליל הבכורה | קלואי |  |
| 2017 | אתה לוקח את האיש הזה? | אמה |  |
| 2022 | גרימקאטי (אנ') | מלינדה ג'יינס |  |
| 2024 | Guns & Moses | הינדי זלצמן |  |
פילמוגרפיה > טלוויזיה

| שנה | סדרה | תפקיד | הערות |
| --- | --- | --- | --- |
| 2002 | פים פם פה - בארמון הקסמים | שושה המכשפופה / דמויות שונות | תפקיד ראשי |
| 2002 | טיפול נמרץ | מירב סבג | תפקיד אורח |
| 2003–2006 | הפיג'מות | אלונה טל | בתפקיד הראשי (עונות 1–3) ובתפקיד אורח (עונה 4), |
| 2003 | צימרים | נטלי |  |
| 2004–2006 | ורוניקה מארס | מג מאנינג | הופיעה בתפקיד משנה ב-10 פרקים |
| 2005 | CSI: Crime Scene Investigation | טלי ג'ורדן | בפרק: "Room Service" |
| 2006 | פשע מן העבר | סאלי - 1988 | בפרק: "8 Years" |
| 2006 | הרקיע השביעי | החברה המסתורית של סיימון | בפרק: "Highway to Cell" |
| 2006 | גבירתי הנשיא | קורטני וינטרס | בפרק: "State of the Unions" |
| 2006–2011 | על טבעי | ג'ו הארוול | ב-7 פרקים |
| 2007 | קיין | רבקה וגה | ב-13 פרקים |
| 2008 | הגומל (אנ') | ג'קי קמפ | בפרק: "Rag Dolls" |
| 2008 | הלוחשת לרוחות | פיונה ריין | בפרק: "Firestarter" |
| 2009 | המנטליסט | נטלי, עוזרת בית החשודה ברצח | בפרק: "Crimson Casanova", עונה 1, פרק 14 |
| 2009 | אביר על גלגלים | ג'ולי נלסון | בפרק: "Knight and the City" |
| 2009 | Party Down | הת'ר | בפרק: "California College Conservatives Union Caucus" |
| 2009 | מונק | מולי | בפרק: "(Mr. Monk and the End (Part Two" |
| 2010 | העוקץ | קיי ליין גולד | בפרק: "The Studio Job" |
| 2010 | הסנגורים (אנ') | אשלי | בפרק: "Nevada v. Carter" |
| 2010 | שקר לי | אשתו של גיבור המלחמה עם ההפרעה הנפשית | בפרק: "React to Contact" |
| 2011 | שקרניות קטנות | סימון | בפרק: 14 "Careful What U Wish" |
| 2011 | ילדי ראש הממשלה | ליבי אגמון | בתפקיד ראשי |
| 2012 | Powers | זורה |  |
| 2013 | קאלט |  |  |
| 2013 | סוכן מחוק | סוניה | פרקים: "Brother in Arms," "Exit Plan" "All Or Nothing","Psychological Warfare", "Things Unseen" |
| 2016 | בני ערובה | זוהר | מופיעה במספר פרקים בתור סוכנת שב"כ החוקרת קנוניה עסקית/ממשלתית |
| 2017–2024 | אריות הים | סטלה | דמות חוזרת |
| 2019 | אלי | ג'וליה שניידר |  |
| 2020 | שריפות קטנות בכל מקום | לינדה בצעירותה | דמות אורחת |
| 2020 | הרחק | אמו של קווסי בצעירותה | דמות אורחת |
| 2024 | קרוס (אנ') | קיילה קרייג | תפקיד ראשי; 8 פרקים |
הערות שוליים

↑  אלינור דביר, אלונה טל: "אני עדיין לא מבינה למה לא קראו לי ל'וונדר וומן'?", באתר Xnet‏, 13 בספטמבר 2015
↑  הילה רגב, הו, אלונה, באתר ynet, 11 ביולי 2007
↑  ניר קיפניס, ‏מסיבת פיג'מות, באתר גלובס, 12 בפברואר 2013
↑  מתן שירם, ‏רק אל תשוו אותם לרבין, באתר גלובס, 13 ביוני 2011
↑  גילי איזיקוביץ, איחוד בנסיבות חד-פעמיות, באתר הארץ, 8 בפברואר 2016
1 2  דורון חלוץ, אלונה טל, אחת שיודעת, באתר הארץ, 12 במאי 2011
↑  חן חדד, עכבר העיר, חדשות טלוויזיה: אלונה טל חוזרת לפריים טיים האמריקאי, באתר הארץ, 16 במאי 2012
↑  רותה קופפר, סקס, אהבה ובעיות קיומיות בסדרות החדשות, באתר הארץ, 6 בנובמבר 2007
↑  אמיר בוגן, יצאתי לכבוש את הוליווד, תיכף אשוב (כגופה), באתר ynet, 10 בינואר 2014
↑  חן חדד, עכבר העיר, חדשות קולנוע: אלונה טל ומארק וולברג צמודים, באתר הארץ, 17 בדצמבר 2012
↑  חן חדד, עכבר העיר, אלונה טל תככב בסדרת מיסתורין של יוצרי "אחת שיודעת", באתר הארץ, 13 בפברואר 2012
↑  עכבר העיר, אלונה טל תגלם גיבורת על בסדרת טלוויזיה אמריקאית, באתר הארץ, 11 ביולי 2011
↑  ynet, אלונה טל תככב בחידוש לסדרה NYPD Blue, באתר ynet, 30 בנובמבר 2018
↑  הפיג'מות - איחוד בבידוד, נבדק ב-2023-09-25
↑  יוני פרוים, מזל טוב: אלונה טל הפכה לאמא, במדור "פנאי פלוס" באתר ynet‏, 1 במרץ 2017
| הפיג'מות |
| --- | --- | --- |
| להקת הפיג'מות | אילן • אלונה • דנה • ימית • נתן • עודד • קובי |  |
| דמויות נוספות | גרי מנדלבאום • רוני • גברת ברכה קירשנברג • מר לטין • שמעון צמחוני • בדש השטן • רובי דואניאס • שייקה פולי וגברי •  אלברט השיפוצניק |  |
| סדרות בת | הפיג'מות בקפה קר סול • הפיג'מות במופע של דובל'ה • מנדלבאום בלש פרטי |  |
| יוצרים ותסריטאים | יוני גרא • רובי דואניאס • אלי דראי • אורי הלוי • אריק זילברמן • דודו ירדני • טמירה ירדני • יובל סגל • עודד פז • קובי פרג' • יואב צפיר • אלעד קוריש • חן קלימן • איציק קריחלי • אילן רוזנפלד |  |
| --- | --- |
בקרת זהויות :  ISNI: 0000 0001 1261 8746  LCCN: no2011014772  VIAF: 164168358   WorldCat (עם VIAF): 164168358
אליפות ארצות הברית הפתוחה 1942

| --- | --- |

אצטדיון מועדון הטניס וסט סייד בו נערכו המשחקים
 ענף:  טניס 
 תקופת התחרות:  27 באוגוסט 1942 – 7 בספטמבר 1942 (12 ימים) 
 מספר תחרות:  62 
 עיר מארחת:  ניו יורק
 אצטדיון:  מועדון הטניס וסט סייד
 זוכה:  גברים:טד שרודר (ארצות הברית) נשים:פאולין בץ (ארצות הברית) זוגות גברים:גרדנר מלוי/ביל טלברט (ארצות הברית)  זוגות נשים:לואיז ברוף/מרגרט אוסבורן דופונט (ארצות הברית) זוגות מעורבים:מרגרט אוסבורן דופונט/טד שרודר (ארצות הברית)
 
 → אליפות ארצות הברית הפתוחה 1941 אליפות ארצות הברית הפתוחה 1943 ← 
 
אליפות ארצות הברית הפתוחה 1942 הייתה תחרות טניסכול המשחקים נערכה על מגרשי הדשא של מועדון הטניס בפורסט הילס שבקווינס. התחרות התחילה ב-27 באוגוסט והסתיימה ב-7 בספטמבר. בעקבות אירועי מלחמת העולם השנייה זה היה אירוע גראנד סלאם היחיד שנערך בשנת 1942. ספורטאים מאירופה ובאוסטרליה לא הגיעו לתחרות.
מרגרט אוסבורן וטד שרודר זכו ב-2 תחרויות.
התחרות > תחרות הגברים

לתחרות זו נרשמו 64 טניסאים שחולקו ל-4 בתים. 11 הטניסאים החזקים קיבלו דירוג כדלקמן (לטניסאים אמריקאים וזרים בנפרד):
| --- | --- |
 טד שרודר (ארצות הברית ארצות הברית), זכה בתחרות  פרנק פרקר (ארצות הברית ארצות הברית), הפסיד במשחק הגמר  גרדנר מלוי (ארצות הברית ארצות הברית), הודח בחצי הגמר  ביל טלברט (ארצות הברית ארצות הברית), הודח ברבע הגמר  סידני ווד (ארצות הברית ארצות הברית), הודח בסיבוב השלישי  סיימור גרינברג (ארצות הברית ארצות הברית), הודח בחצי הגמר  הריס אוורט (ארצות הברית ארצות הברית), הודח בסיבוב השלישי  ג'ורג' ריצ'רדס (ארצות הברית ארצות הברית), הודח ברבע הגמר:  פנצ'ו סגורה (אקוודור אקוודור), הודח בחצי הגמר  לדיסלב הכט (צ'כוסלובקיה צ'כוסלובקיה), הודח בסיבוב השלישי  אלחו ראסל (ארגנטינה ארגנטינה), הודח ברבע הגמר
מנצח אליפות 1941 בובי ריגס לא השתתף. במשחק הגמר טד שרודר (ארצות הברית)) שיחק נגד פרנק פרקר האמריקאי וניצח ב-5 מערכות.
התחרות > תחרות הנשים

בתחרות הנשים השתתפו 60 טניסאיות שחולקו ל-4 בתים. 8 הטניסאיות החזקות קיבלו דירוג כדלקמן:
לואיז ברוף (ארצות הברית ארצות הברית), הפסידה במשחק הגמר
פאולין בץ (ארצות הברית ארצות הברית), ניצחה בתחרות
מרגרט אוסבורן דופונט (ארצות הברית ארצות הברית), הודחה בחצי הגמר
הלן ברנהרד (ארצות הברית ארצות הברית), הודחה בחצי הגמר
מרי ארנולד (ארצות הברית ארצות הברית), הודחה ברבע הגמר
פטרישה קנינג (ארצות הברית ארצות הברית), הודחה בסיבוב השני
דוריס הארט (ארצות הברית ארצות הברית), הודחה ברבע הגמר
הלן ריבאני (ארצות הברית ארצות הברית), הודחה ברבע הגמר
מנצחת תחרות 1941 שרה פלפרי מארצות הברית לא השתתפה. במשחק הגמר פאולין בץ (ארצות הברית) שיחקה נגד לואיז ברוף (ארצות הברית) וניצחה ב-3 מערכות.
התחרות > תחרות זוגות גברים

בתחרות השתתפו מספר זוגות. במשחק הגמר זוג אמריקאי גרדנר מלוי/ביל טלברט שיחק נגד זוג אמריקאי נוסף טד שרודר/סידני ווד וניצחו אותם ב-3 מערכות.
התחרות > תחרות זוגות נשים

בתחרות השתתפו מספר זוגות זוגות. הזוגות החזקות קיבלו דירוג כדלקמן:
לואיז ברוף/מרגרט אוסבורן דופונט (ארצות הברית ארצות הברית), ניצחו בתחרות
פאולין בץ/דוריס הארט (ארצות הברית ארצות הברית), הפסידו בגמר
במשחק הגמר לואיז ברוף/מרגרט אוסבורן דופונט מארצות הברית שיחקו זוג אמריקאי פאולין בץ/דוריס הארט וניצחו אותם ב-3 מערכות.
התחרות > תחרות זוגות מעורבים

בתחרות השתתפו 32 זוגות. במשחק הגמר לואיז ברוף/טד שרודר (ארצות הברית) שיחקו נגד זוג פטרישיה טוד/אלחו ראסל (ארגנטינה) וניצחו אותם ב-3 מערכות.
הערות שוליים

↑  מיקום התחרויות
טד שרודר, מנצח תחרות הגברים
פאולין בץ, מנצחת תחרות הנשים
אליפות ארצות הברית הפתוחה 1944

| --- | --- |

אצטדיון בו נערכו המשחקים
 ענף:  טניס 
 תקופת התחרות:  30 באוגוסט 1944 – 4 בספטמבר 1944 (6 ימים) 
 מספר תחרות:  64 
 עיר מארחת:  ניו יורק
 אצטדיון:  מועדון הטניס וסט סייד
 זוכה:  גברים:פרנק פרקר (ארצות הברית) נשים:פאולין בץ (ארצות הברית) זוגות גברים:דון מקניל/בוב פלקנבורג (ארצות הברית)  זוגות נשים:לואיז ברוף/מרגרט אוסבורן דופונט (ארצות הברית) זוגות מעורבים:מרגרט אוסבורן דופונט/ביל טלברט (ארצות הברית)
 
 → אליפות ארצות הברית הפתוחה 1943 אליפות ארצות הברית הפתוחה 1945 ← 
 
אליפות ארצות הברית הפתוחה 1944 הייתה תחרות טניס שנערכה על מגרשי הדשא של מועדון הטניס בפורסט הילס שבקווינס. התחרות התחילה ב-30 באוגוסט והסתיימה ב-4 בספטמבר. בעקבות אירועי מלחמת העולם השנייה זה היה אירוע גראנד סלאם היחיד שנערך בשנת 1944. ספורטאים מאירופה ובאוסטרליה לא הגיעו לתחרות.
מרגרט אוסבורן וטד שרודר זכו ב-2 תחרויות.